EkBass/fiwiki-20250220-pages-articles huggingface dataset:
Karri Hietamäki

Karri Hietamäki (s. 20. syyskuuta 1969 Isokyrö) on suomalainen maastohiihtäjä. Hietamäki saavutti hopeaa 4 × 10 km viestissä vuoden 1995 hiihdon maailmanmestaruuskilpailuissa Kanadan Thunder Bayssä. Samoissa kilpailuissa hän sijoittui 14:nneksi perinteisen tyylin 30 km kilpailussa, joka on hänen paras henkilökohtainen sijoituksensa arvokilpailuissa. Hietamäen paras henkilökohtainen sijoitus olympialaisissa on Salt Lake Citystä vuodelta 2002. Tuolloin hän sijoittui perinteisen hiihtotavan 50 km kilpailussa sijalle 31. Maailmancupissa Hietamäki kilpaili 67 kertaa ja hänen parhaat sijoituksensa ovat kymmenes sija Ramsaussa 1992 ja Nove Mestossa 1999. SM-kisoista Hietamäellä on yksi henkilökohtainen kulta, 30 kilometrin perinteisen kilpailusta vuodelta 2003. Hietamäen puoliso on naisten hiihtomaajoukkueessa esiintynyt Elina Hietamäki.Hietamäki äitiyslomalle Heillä on viisi lasta. == Lähteet == ==Aiheesta muualla== * * Hietamäen profiili Suomen hiihtoliiton sivuilla (arkistoitu versio) Luokka:Suomalaiset maastohiihtäjät Luokka:Vuonna 1969 syntyneet Luokka:Elävät henkilöt
Etikkahappoanhydridi

Etikkahappoanhydridi on orgaaninen yhdiste (etikkahapon anhydridi), joka on huoneenlämmössä (20 °C) olomuodoltaan väritöntä, herkkäliikkeistä ja pistävänhajuista nestettä. Sen kemiallinen kaava on C4H6O3 ja rakennekaava on (CH3CO)2O. Etikkahappoanhydridistä käytetään myös nimityksiä asetanhydridi, etikka-anhydridi ja asetyylioksidi. Etikkahappoanhydridin moolimassa on 102,09 g/mol, sulamispiste –73 °C, kiehumispiste 139 °C, tiheys 1,08 g/cm3, hajukynnys 0,1–0,4 ppm (0,4–1,7 mg/m3, leimahduspiste 49 °C c.c., itsesyttymislämpötila 316 °C ja CAS-numero 108-24-7. Etikkahappoanhydridi voi palaa, mutta se ei syty helposti. Sen palamistuotteita ovat hiilidioksidi, hiilimonoksidi ja etikkahappo. Etikkahappoanhydridi reagoi nopeasti kuuman veden kanssa, jolloin muodostuu etikkahappoa. : (CH3CO)2O + H2O → 2CH3COOH Etikkahappoanhydridiä käytetään asetaattiestereiden kuten selluloosa-asetaatin valmistukseen ja lääkeraaka-aineiden kuten asetyylisalisyylihapon eli aspiriinin valmistuksessa sekä synteettisten kuitujen, muovien, räjähdysaineiden ja hajuvesien valmistukseen. Lisäksi etikkahappoanhydridiä käytetään tärkkelyksen modifiointiin ja laboratorioreagenssina. == Lähteet == == Aiheesta muualla == *Etikkahappoanhydridin käyttöturvallisuustiedote, Sigma Aldrich, viitattu 28.1.2015. * *Etikkahappoanhydridin OVA-ohje *Kemiallinen synteesi – Aspiriinin valmistus (pdf) *Inchem: Acetic anhydride CAS N°: 108-24-7 (pdf) Luokka:Anhydridit
Epäjumalten hämärä

Epäjumalten hämärä, eli, Miten vasaralla filosofoidaan () on Friedrich Nietzschen kuuluisimpia teoksia. Se on kirjoitettu vuonna 1888 ja julkaistu vuonna 1889. Teos on yhteenveto Nietzschen myöhemmästä filosofiasta. Siinä hän käsittelee erityisesti kristinuskoa, ihmistä ja moraalin suhdetta näihin kumpaankin sekä itse elämään. Nimessä mainitut ”epäjumalat” ovat vanhoja arvoja ja arvostettuja filosofeja, jotka Nietzsche altistaa tuhoisalle kritiikille. Teosta pidetään Nietzschen kiihkeimmän luomiskauden huipentumana ja siinä hän esitteleekin nykyään tunnetuimpia ajatuksiaan, kuten kristillinen moraali luonnonvastaisuutena. == Kirjallisuutta == * == Aiheesta muualla == * Pelttari, Mikko: Epäjumalten hämäristä. Paatos 2/2007. * Scaruffi, Piero: Twilight of the Idols. Scaruffi.com 2014. * Vähämäki, Jussi: Mystinen Nietzsche . Niin & näin 3/1996. Luokka:Friedrich Nietzschen teokset Luokka:Vuoden 1889 kirjat
Store Blåmann

Store Blåmann () on vuori Kvaløyan saarella Tromssan kunnassa Pohjois- Norjassa. Se on Kvaløyan saaren korkein vuori ja sen huippu kohoaa 1 044 metriin merenpinnan yläpuolelle. Vuori on suosittu kiipeilykohde, sillä sen rinteitä voi nousta ilman kiipeilyvarusteita. Rinteen yläosa on vaativampi kiivetä sen jyrkkyyden vuoksi. == Lähteet == Luokka:Tromssan läänin vuoret Luokka:Tromssa Luokka:Skandit
Half and Half

Half and Half on Topi Sorsakosken & Agentsin studioalbumi, joka julkaistiin keväällä 1990. Albumi on Sorsakosken ja rautalankayhtye Agentsin yhteistyön neljäs studioalbumi. Albumin jälkeen Sorsakosken ja Agentsin tiet erkanivat, mutta 17 vuotta myöhemmin he palasivat yhteen ja tekivät uuden studioalbumin Renegades (2007). Albumin A-puoli sisältää Sorsakosken laulamia kappaleita, kun taas B-puoli on täysin instrumentaali ja sisältää Agentsin rautalankamusiikkia. Vuonna 1967 rautalankayhtye The Renegades julkaisi Italiassa täysin samannimisen albumin ja levyjen kansifontit ovat lähes identtiset. Albumi kohosi parhaimmillaan Suomen levylistojen 2. sijalle toukokuussa 1990. Yhteensä albumi pysyi listoilla 16 viikon ajan. Uusintajulkaisun yhteydessä kesäkuussa 2022 albumi oli myydyimpien fyysisten albumeiden listaykkösenä. Albumi menestyi huomattavasti heikommin kuin edelliset Sorsakosken & Agentsin albumit, mutta ylitti silti kultalevyrajan vuonna 1990. Albumia on myyty yhteensä 31 000 kappaletta. Albumi julkaistiin Parlophone-levymerkillä vinyyli -ja CD-levyinä sekä C-kasettina. Vuonna 2013 albumista julkaistiin remasteroitu CD-painos bonuskappaleiden kera. Vuonna 2020 Levykauppa Äx julkaisi Lipposen Levy ja Kasetti -levymerkillään albumista uuden, 240 kappaleen rajoitetun vinyylipainoksen turkoosilla vinyylillä. Albumi julkaistiin jälleen uudelleenmasteroituna vuonna 2023 osana Complete – Kaikki levytykset 1984-1992 -kokoelmaa, joka kattaa kaikki yhtyeen vuosina 1984-1992 julkaisemat levytykset. == Kappaleet == Kaikki kappaleet sovittanut Esa Pulliainen, ellei toisin mainitta. === A-puoli (Topi Sorsakoski & Agents) === Kaikki kappaleet suomentanut Jukka Itkonen, ellei toisin mainita. # # # # # # # === B-puoli (Agents, instrumentaali) === # * # # # # # === Vuoden 2013 CD-painoksen bonuskappaleet === # * # == Kokoonpano == === Topi Sorsakoski & Agents === * Topi Sorsakoski – laulu (1-7) * Esa Pulliainen – sähkökitara (soolokitara), 6- ja 12-kieliset kitarat * Hans Etholén – sähkökitara (rytmikitara) * Kai Pulliainen – basso * Juha Takanen – rummut ja lyömäsoittimet === Muut muusikot === * Pedro Hietanen - haitari (4), urut (5, 7, 8-11, 13), kosketinsoittimet (1, 10) * Markku Johansson - trumpetit (12) * Mongo Aaltonen - congarummut (14) === Tuotanto === * Pedro Hietanen - tuottaja * Make Törrönen - äänitys ja miksaus (Finnvox-studiot) * Risto Hemmi - äänitys ja miksaus (Finnvox-studiot) * Martti Jämsä - kansi * Veli-Matti Kähmi - takakannen valokuvat == Lähteet == * Half and Half -vinyyli * Suomen äänitearkiston tietokanta * International Federation of the Phonographic Industry === Viitteet === Luokka:Vuoden 1990 albumit Luokka:Agentsin albumit Luokka:Topi Sorsakosken albumit Luokka:Cover-albumit Luokka:Pedro Hietasen tuottamat albumit
Half & Half

Half & Half on yhdysvaltalainen tilannekomedia, jota esitettiin yhdysvaltalaisella UPN-televisiokanavalla 23. syyskuuta 2002 – 15. toukokuuta 2006. ==Näyttelijät== ===Päänäyttelijät=== *Rachel True *Essence Atkins *Telma Hopkins *Valarie Pettiford *Chico Benymon *Alec Mapa ===Toistuvat näyttelijät=== *MC Lyte *Obba Babatundé *Joey Lawrence *Coby Bell *Keith Robinson *Michelle Williams *Penny Bae Bridges *Gabby Soleil *Yvette Nicole Brown *Louis Gossett, Jr. *Suzy Nakamura == Tuotantokaudet == Tuotantokausi Jaksot Aloitus Lopetus Katsojat (miljoonia) Sijoitus 1 2002–2003 23 30. syyskuuta 2002 12. toukokuuta 2003 3.63 #138 2 2003–2004 24 19. syyskuuta 2003 17. toukokuuta 2004 3.48 #174 3 2004–2005 22 20. syyskuuta 2004 23. toukokuuta 2005 3.37 #135 4 2005–2006 22 19. syyskuuta 2005 15. toukokuuta 2006 3.29 #136 == Aiheesta muualla == * Luokka:2000-vuosikymmenen yhdysvaltalaiset tilannekomediat
Ketju

Ketju koostuu yleensä toisiinsa yhdistetyistä metallisista lenkeistä. Ketjuja valmistetaan niiden käyttötarkoituksen mukaan. Niitä voidaan käyttää esimerkiksi voimansiirrossa, raskaiden esineiden nostamiseen tai kiinnitystarvikkeena. Voimansiirtoon tarkoitetut ketjut ovat yleensä joustavia vain yhteen suuntaan ja ne on suunniteltu toimimaan yhdessä ketjupyörien kanssa. Telaketjuja käytetään muun muassa maansiirtokoneissa ja panssarivaunuissa. Ketjun rakenneosia kutsutaan nimellä lenkki. Ketjuvälitys on eräs sovellus. Kahden tukipisteen varaan ripustettu ketju asettuu ketjukäyrän muotoiseksi. == Ketjujen käyttötarkoituksia == * polkupyörän ketju siirtää voiman polkimilta pyörälle * jakopään ketjulla pyöritetään nokka- akselia * moottorisahan ketjussa on terä, joka leikkaa puuta moottorin pyörittäessä. Ketjuja voidaan käyttää myös ranne- ja kaulakoruina. Vetoketju on ketjun sovellus. == Aiheesta muualla == Luokka:Kiinnitystarvikkeet Luokka:Koneenelimet Luokka:Voimansiirto
HAI-1

HAI-1 () oli Josef Nemanin suunnittelema neuvostoliittolainen 1930-luvun alun matkustajalentokone. B. N. Kudvin teki koneen ensilennon 8. lokakuuta 1932. Konetta valmistettiin 43 kappaletta. Kone oli valmistumisaikanaan maailman toiseksi nopein ja Euroopan nopein luokassaan. Koneesta kehitettiin harjoituspommikone, joka kuljetti 200 pommilastin. Sen puolustusaseistuksena oli kaksi konekivääriä. Harjoituspommikoneesta kehitettiin yhteys- ja tiedustelulentokone R-10. Sen moottori oli M-25. Sen huippunopeus oli 370 km/h. Kone tuli käyttöön vuonna 1937, ja sitä valmistettiin 500 kappaletta. ==Tekniikkaa== HAI-1:ssä oli puurakenteinen ja kangasverhoiltu alataso, jonka jänneväli oli 12,2 metriä. Siinä oli voimalaitteena yksi M-22-tähtimoottori ja kaksilapainen potkuri. Siinä oli tilat yhdelle ohjaajalle ja kuudelle matkustajalle. Se oli Neuvostoliiton ensimmäinen lentokone, jossa oli sisäänvedettävä laskuteline ja jonka nopeus ylitti 300 km/h. ==Suomi ja R-10== Yksi R-10 teki eksyneenä pakkolaskun Hirvaksen kentän lähelle tammikuussa 1943. Kone toimitettiin Tampereelle 31. tammikuuta 1943. Sillä ei ilmeisesti tehty koelentoja. ==Aiheesta muualla== * ХАИ-1 * Onni Kuuluvainen, "Toverit vieraisilla - R-10", Suomen Siivet, 2, 1973. Luokka:Neuvostoliittolaiset matkustajalentokoneet Luokka:1930-luvun matkustajalentokoneet
Megafoni (täsmennyssivu)

Megafoni voi tarkoittaa seuraavia: * MegaFon, venäläinen puhelinverkko- operaattori * Megafon on suomalainen Megafon Recordsin levymerkki * megafoni, äänentoistolaite * Megafoni, aikakausjulkaisu
Jaffna

Jaffna on kaupunki Sri Lankan pohjoisosassa. Vuoden 2012 väestönlaskennassa sen väkiluku oli 80 829http://www.citypopulation.de/SriLanka-Cities.html. Kaupunki on Sri Lankan tamilien tärkein kaupunki, josta heidän itsenäisyysliikkeensä kaavailee maansa pääkaupunkia. Niinpä Jaffna on ollut sisällissodan kynsissä 1980-luvulta alkaen, ja sen väkiluku on pienentynyt asukkaiden paetessa levottomuuksia. 1970-luvulle asti kaupungissa oli merkittävä singaleesivähemmistö. Sisällissodan jälkeen vuonna 2010 osa singaleesiperheistä ilmoitti suunnittelevansa paluumuuttoa.190 Sinhalese families seek resettlement in Jaffna Asian Tribune 2010 Sisällissota päättyi muodollisesti 2009.Sri Lanka profile BBC Jaffna sijaitsee alavalla niemimaalla, jota täplittävät monet laguunit ja ympäröivät pienet saaret. Maaperä on hiekkaista, ja yleisin puulaji palmyrapalmu.Jaffna Eelavar Lähiseudulta on tehty löytöjä megaliittisen ajan asutuksesta, mutta Jaffna ei ilmeisesti ollut ensimmäisiä paikkoja jotka asutettiin Sri Lankan saarella.http://www.eelavar.com/jaffna/pageview.php?ID=561&SID;=111 Asutuksesta on jälkiä ainakin 3. vuosituhannelta eaa.http://www.eelavar.com/jaffna/pageview.php?ID=562&SID;=111 1600-luvulla portugalilaiset lähetyssaarnaajat tuhosivat hindutemppeleitä ja rakensivat tilalle kauniita kristillisiä kirkkoja. Portugalilaiset ja myöhemmin hollantilaiset rakensivat myös linnoituksia eri puolille kaupunkia. Britit saivat sen haltuunsa 1795.Jaffna history Lonely Planet == Lähteet == == Aiheesta muualla == Luokka:Sri Lankan kaupungit
Voikko (ohjelmisto)

Voikko on pääosin Harri Pitkäsen ohjelmoima vapaa suomen kielen oikoluku- ja tavutusohjelmisto, joka pohjautuu Hannu Väisäsen Malaga-kuvauskielellä kirjoittamaan sananmuodostussäännöstöön. Projekti juontaa juurensa Pitkäsen Soikon ja Hunspellin parissa tekemään työhön, mutta ei perustu niihin. Voikko on GPL-lisensoitu. Pitkänen ohjelmoi Voikon ensimmäisen julkaistun version pitkälti Suomen open source -keskuksen, COSSin Kesäkoodi 2006 -projektin kesäohjelmoijana. Voikosta on saatavana myös murreversio. ==Lähteet== ==Aiheesta muualla== * Kotisivu * Kesäkoodi 2006 -blogi * Kesäkoodi 2006 -finalistiesittelyt * Suomen kielen oikoluku -lisäosa Firefoxille ja Thunderbirdille Luokka:Suomen kieli Luokka:Vapaat ohjelmistot Luokka:Kieliohjelmistot
Alan Ball

Alan James Ball (12. toukokuuta 1945 Farnworth, Bolton, Lancashire, Englanti – 24. huhtikuuta 2007) oli englantilainen maailmanmestaruuden saavuttanut jalkapalloilija ja valmentaja. Pelaaja-aikanaan hän pelasi keskikentällä. Vuonna 1962 alkaneella pelaajaurallaan Ball edusti Blackpoolia, Evertonia, Arsenalia, Southamptonia, Philadelphia Furya, Vancouver Whitecapsia, Bulovaa ja Bristol Roversia, jossa lopetti uransa vuonna 1984. Valmennusurallaan Ball valmensi Blackpoolia, Portsmouthia, Stokea, Exeter Citya, Southamptonia ja Manchester Citya. Englannin maajoukkueessa Ball teki debyyttinsä 1–1-tasapeliin päättyneessä ottelussa Jugoslaviaa vastaan 9. toukokuuta 1965. Noin vuotta myöhemmin Englannin valmentaja Alf Ramsey valitsi hänet MM- joukkueeseen vuoden 1966 MM-kotikilpailuihin. Ball oli joukkueen nuorin pelaaja, ollen ainoastaan 21-vuotias. Loppuottelussa Länsi-Saksan kaatanut Englanti voitti ensimmäisen ja toistaiseksi ainoan maailmanmestaruutensa maalein 4–2. Hyvän turnauksen pelannut Ball edusti Englantia vielä vuoden 1970 MM-turnauksessa, joka pelattiin Meksikossa. Yhteensä Ball pelasi 72 maaottelua ja teki niissä kahdeksan maalia. Vuoden 1966 MM-joukkueessa pelanneet Ball, Roger Hunt, George Cohen, Ray Wilson ja Nobby Stiles saivat vuonna 2000 brittiläisen imperiumin ritarikunnan jäsenyyden jalkapalloilun eteen tekemänsä työn vuoksi. == Lähteet == == Aiheesta muualla == * Ballin profiili Sporting Heroes -sivustolla Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Jalkapallon maailmanmestarit Luokka:Vuonna 1945 syntyneet Luokka:Vuonna 2007 kuolleet
Dionysius Exiguus

Dionysius Exiguus (latinaksi "Dionysius Nöyrä") (noin 470 – noin 544) oli itäroomalainen munkki, jonka ansiona pidetään kristillisen ajanlaskun käyttöönottoa, jossa vuosiluvut lasketaan Jeesuksen oletetusta syntymävuodesta. Tämän järjestelmän hän otti käyttöön laatiessaan taulukoita pääsiäisen ajankohdan määrittämiseksi. Vuonna 525 Dionysius Exiguus kirjoitti, että on väärin laskea vuodet kristittyjen vainoojan, keisari Diocletianuksen hallituskauden mukaan, mikä oli siihen saakka ollut käytäntönä. Dionysius laski, että Jeesus oli syntynyt vuonna 754 Rooman perustamisesta (Ab urbe condita). Hän luultavasti erehtyi arvioidessaan ajan, sillä Jeesus olisi hänen arvionsa mukaan syntynyt aikana jolloin Herodes oli jo kuollut. Dionysiuksen kerrotaan olleen syntyperältään skyytti. Noin vuodesta 500 Dionysius Exiguus asui Roomassa, Vatikaanin kuurian oppineena jäsenenä. Hän käänsi kreikasta latinaan muun muassa apostolisen kaanonin tekstejä, Nikean, Konstantinopolin ja Khalkedonin kirkolliskokouksen päätöksiä. Dionysius kirjoitti myös tutkielman perusmatematiikasta. Teologi Beda Venerabilis kohotti hänet apotiksi, vaikka Dionysiuksen ystävä, historioitsija Cassiodorus, mainitsee, että tämä oli edelleen vain munkki elämänsä loppuvaiheessa. == Lähteet == Luokka:Kristityt munkit Luokka:470-luvulla syntyneet Luokka:540-luvulla kuolleet
Rotusyrjintä

Rotusyrjintä tarkoittaa rotuun tai sen kaltaiseen ominaisuuteen kuten ihonväriin tai etniseen alkuperään perustuvaa käytännön syrjintää. ==YK:n rotusyrjinnän vastainen sopimus== Yhdistyneiden kansakuntien kaikkinaisen rotusyrjinnän poistamista koskevan yleissopimuksen mukaan rotusyrjintä tarkoittaa: Yleissopimus ei koske kansalaisten ja ei-kansalaisten välillä tehtyä erottelua eikä tiettyjä erityistoimenpiteitä sitä tarvitseville rodullisille tai etnisille ryhmille. Yleissopimus tuomitsee rotusyrjinnän ja sitouttaa sopimusvaltiot ryhtymään rotusyrjinnän poistamiseen kaikin asianmukaisin keinoin ja viipymättä, esimerkiksi määräämällä rotusyrjinnän ja siihen kiihottamisen rangaistavaksi. Sopimusvaltiot sitoutuvat myös olemaan ryhtymättä mihinkään rotusyrjintää sisältävään tekoon. Yleissopimus tehtiin 21. joulukuuta 1965. Suomen eduskunta hyväksyi 16. kesäkuuta 1970 sopimuksen ne määräykset, jotka vaativat eduskunnan suostumuksen. Yleissopimusta valvoo rotusyrjinnän vastainen komitea, joka koostuu 18 riippumattomasta asiantuntijasta. YK:n yleiskokous on julistanut 21. maaliskuuta kansainväliseksi päiväksi rotusyrjinnän poistamiseksi. ==Katso myös== * Rasismi * Rotuerottelu ==Lähteet== *
Katinkultamonni

Katinkultamonni (Parotocinclus jumbo) on imumonneihin kuuluva kala. == Koko ja ulkonäkö == Kalan väri vaihtelee vaaleanharmaasta tummanharmaaseen. Ruumiissa näkyy myös kullan ja vihreän välkettä. Naaraan vatsa on pulleampi. Muita sukupuolieroja ei vielä tunneta. Katinkultamonnin pituus on noin 6–8 cm. == Alkuperä == Katinkultamonni on kotoisin Etelä-Amerikasta, Brasilian seuraavista joista: Paraiba do Norte, Piranhas, Canhotinho, Mundau ja Salgado. == Käyttäytyminen ja lisääntyminen == Katinkultamonni on seurallinen parvikala ja sen vaatima parven koko on vähintään viisi yksilöä. Koska katinkultamonnit sirottelevat mätimunat ympäri allasta eivätkä vahdi niitä, on niiden kasvatuksessa parempi käyttää erillistä kutuakvaariota. == Vesiolot == Veden tulee olla pehmeää, pH:n 6,0–7,5 ja lämpötilan 22–28 °C. == Lähteet == == Aiheesta muualla == *PlanetCatfish Luokka:Akvaariokalat Luokka:Imumonnit
Champaner-Pavagadh

Champaner-Pavagadhin arkeologinen puisto on UNESCOn maailmanperintökohde Intiassa. Se muodostuu raunioista useilta eri aikakausilta. Osa raunioista on muinaisen Gujaratin valtion pääkaupungin jäänteitä 1500-luvulta, mutta löytöjä on myös 700-1300 -luvuilta. Champaner-Pavagadh on Intian ainoa säilynyt islamilainen kaupunki ajalta ennen Suurmogulien valtakuntaa. Siellä on myös Kalikamatan temppeli, joka on tärkeä pyhiinvaelluskohde. UNESCO == Lähteet == == Aiheesta muualla == Luokka:Unescon maailmanperintökohteet Intiassa Luokka:Arkeologiset kohteet Intiassa Luokka:Gujarat
Kevin Nolan

Kevin Nolan (s. 24. kesäkuuta 1982 Liverpool, Englanti) on englantilainen jalkapalloilija, joka siirtyi kesällä 2011 West Ham Unitediin. Hän on pelipaikaltaan keskikenttäpelaaja. Nolan aloitti uransa Bolton Wanderersissa. Sopimuksen seuran kanssa hän teki jo 16-vuotiaana, pelatessaan Boltonin akatemiassa. Edustusjoukkuedebyytin hän teki 17-vuotiaana. Ensimmäisellä kaudellaan Englannin Valioliigassa (2001–2002) Nolan teki kahdeksan maalia ja jo kauden avauspelissä Leicester Cityä vastaan hän onnistui maalinteossa kahdesti. Seuraavalla kaudella hän teki kauden ainoan maalinsa Old Traffordilla Manchester Unitedia vastaan. Kaudella 2003–2004, joka oli Boltonin paras kausi 45:een vuoteen, Nolan teki 12 maalia. Tammikuussa 2009, kesken kauden 2008–2009, Nolan siirtyi Boltonista Newcastle Unitediin. Hän pelasi Newcastlessa kolme kautta, kaudet 2008–2009 ja 2010–2011 Valioliigassa sekä kauden 2009–2010 Englannin mestaruussarjassa. Kesäkuussa 2011 hän siirtyi Englannin mestaruussarjan West Ham Unitediin. Joukkue nousi vuonna 2012 takaisin Valioliigaan. Nolan on toiminut urallaan sekä Boltonin, Newcastlen että West Hamin kapteenina. Maajoukkuetasolla Nolan on edustanut Englantia alle 21-vuotiaissa kahdessa ottelussa. == Lähteet == == Aiheesta muualla == *Profiili soccerbase.comin sivustolla Luokka:Englantilaiset jalkapalloilijat Luokka:Vuonna 1982 syntyneet Luokka:Elävät henkilöt
Punatetra

Punatetra (Hyphessobrycon flammeus) on värikäs tetra. == Koko ja ulkonäkö == Punatetra kasvaa noin neljäsenttiseksi. Sillä on punakultainen väritys. Koiras on naarasta hieman pienempi ja sen tunnistaa peräevän voimakkaammista värisävyistä. == Alkuperä == Punatetra on kotoisin Brasiliasta, Rio de Janeiron seudun rannikkojoista. == Käyttäytyminen ja lisääntyminen == Punatetra on rauhallinen parvikala, joka viihtyy runsaskasvustoisessa akvaariossa, jonka pohja-aines on tarpeeksi vaalea. Parvikoon on oltava vähintään 6 yksilöä. Punatetra lisääntyy kivikkoisessa ympäristössä. Punatetrat eivät laske munia kerralla vaan pikkuhiljaan. Uros ja naaras eivät päästä muita kaloja paikkaan, johon ovat laskeneet munat. == Vesiolot ja ravinto == Pehmeä tai keskikova vesi, pH 6–7,5, 20–26 °C, akvaarion pituus vähintään 50 cm. Laadukas yleisruoka, pakastettu ja pakastekuivattu ruoka. == Lähteet == == Aiheesta muualla == *Faunatar Luokka:Akvaariokalat Luokka:Tetrat Luokka:Uhanalaiset kalat
Elephanta

Elephanta (myös Elefanta, hindiksi Gharapuri, luolakaupunki) on saari Intian rannikolla Mumbain sataman itäpuolella ja aivan Jawaharlal Nehrun sataman länsipuolella. Saaren pinta-ala on 10–16 neliökilometriä vuorovedestä riippuen. ==Luolat== Saarella olevat luolat on julistettu UNESCOn maailmanperintökohteeksi vuonna 1987. Luolissa on paljon hindulaisuuden jumalan, Shivan, palvontaan liittyvää kalliotaidetta. Etenkin pääluolan valtavat reliefit ovat Intian kivenveistotaidetta hienoimmillaan.UNESCO Elephantassa on kuusi 700–900-luvuilla louhittua kalliotemppeliä. Suurimman temppelin pinta-ala on 40 neliömetriä ja sen kattoa kannattaa 40 reliefein ja maalauksin koristeltua pilaria. Kalliotemppelit ovat hindujen pyhiinvaellusten kohteita.Otavan iso tietosanakirja, Otava 1960–1965, hakusana Elefanta.Uusi tietosanakirja, Tietosanakirja oy 1960–1966, hakusana Elefanta. == Lähteet == == Aiheesta muualla == Luokka:Unescon maailmanperintökohteet Intiassa Luokka:Mumbai Luokka:Intian saaret
Ellora

Ellora on pikkukaupunki Intiassa, kolmisenkymmentä kilometriä Aurangabadin kaupungista Maharashtran osavaltiossa. Elloran luolat on Unescon maailmanperintökohde. Ellorassa on 34 ihmisen muovaamaa luolaa, joissa on kalliotemppeleitä ja luostareita 400–900-luvuilta. Alueella on niin hindulaisuuden, buddhalaisuuden kuin jainalaisuudenkin pyhiä paikkoja, mikä osoittaa niiden rakennusaikana Intiassa vallinnutta uskonnollista suvaitsevaisuutta. == Lähteet == ==Aiheesta muualla== Luokka:Unescon maailmanperintökohteet Intiassa Luokka:Maharashtran kaupungit
Mareth-linja

Mareth-linja oli ranskalaisten hieman ennen toista maailmansotaa Etelä- Tunisiaan Medeninen rantakaupungin ja Gabésin välille rakentama 35 kilometriä pitkä linnoitusketju, joka suojasi Tunisiaa Libyasta tulevilta italialaisten hyökkäyksiltä. Ranskan antauduttua Saksalle linnoitusketju joutui akselivaltojen valvontaan. Liittoutuneiden vallattua Libyan akselivaltojen joukot valmistelivat puolustuksensa Mareth-linjalle. == Linja == Tunisian keskiosien maastoa hallitsee Atlasvuoret etelä ja pohjoisosien ollessa pääosin tasaista. Eteläosien itärannikkoa seuraavat Matmâta-kukkulat, joiden länsipuolella on vaikea kulkuinen aavikko. Kukkulajonon ja meren välinen alue on ainoa helppokulkuinen etenemistie pohjoiseen. Matmâtan pohjoispäässä on pienempi itä-länsisuuntainen kukkulajono, mikä vaikeuttaa etenemistä. Kahden alueen välissä aivan Matmâtan pohjoispäässä on pieni väli niin sanottu Tebagan aukko. Mareth-linja seuraa Wadi Zigzaouta alkaen mereltä aina 35 kilometrin matkan Matmâtalle saakka katkaisten rantatien. Wadi toimi luonnollisena puolustusasemana jyrkkine paikoin 21 metriä korkeine seinämineen. Linjaa pidettiin parhaana linnoitusketjuna Pohjois-Afrikassa. Ranskalaisten näkemyksen mukaan vuoristo oli suurelle joukolle läpipääsemätön eikä siten tarvinnut pelätä vakavaa sivustauhkaa maanpuolelta. Tämä osoittautui kuitenkin virhepäätelmäksi operaatio Supercharge II:n murtautuessa linjan läpi. == Toinen maailmansota == Liittoutuneiden saatua läpimurron El Alameinin taistelussa akselivaltojen joukot vetäytyivät läpi Libyan pohjoisosien Tunisiaan. Brittiläisen 8. armeijan komentaja Bernard Montgomery pysähtyi Medenineen valmistautuen hyökkäämään Mareth-linjalle. Erwin Rommelin Afrikan armeijakunnan ja Italian joukkojen jäänteistä muodostettu Giovanni Messen komentama Italian 1. armeija hyökkäsi puolustukseen ryhmittyneitä brittijoukkoja vastaan operaatio Caprissa. Hyökkäyksen epäonnistuttua akselivaltojen joukot ryhmittyivät puolustukseen Mareth-linjalle odottamaan brittijoukkojen hyökkäystä. === Operaatio Pugilist === 8\. armeija aloitti hyökkäyksensä 19. maaliskuuta 1943, jolloin XXX armeijakunnan 50. jalkaväkidivisioona mursi linjan lähellä Zaratia, mutta Saksan 15. panssaridivisioona tuhosi 22. maaliskuuta vastahyökkäyksellä läpimurtautuneet joukot. Aiemmat Long Range Desert Groupin keräämät tiedustelutiedot vahvistivat linjan olevan kierrettävissä. Reitti mahdollisti joukkojen siirron vasemman kautta Tebaga Gapin länsipäähän ja rannikon alavalle alueelle Mareth- linjan selustaan. === Operaatio Supercharge II === Brittiläinen XXX armeijakunta sekä Uuden-Seelannin armeijakunta täydennettynä brittiläisen X armeijakunnan 1. panssaridivisioonalla hyökkäsivät Tebagan aukkoon, jonka joukot saavuttivat 27. maaliskuuta. Saman aikainen hyökkys Mareth-linjaa vastaan idästä teki puolustautumisen mahdottomaksi. Messen joukot kykenivät kuitenkin pakenemaan saartorenkaasta 1. panssaridivisioonan etenemisen pysähdyttyä El Hammaan. Akselivaltojen joukot ryhmittyivät puolustukseen 60 kilometriä pohjoisempana oleviin asemiin Akaritin linjalle. Luokka:Linnoitukset Luokka:Ranskan sotahistoria Luokka:Tunisian historia
Little Notes

__NOTOC__ Little Notes on Kwanin neljäs studioalbumi, joka julkaistiin 22. maaliskuuta 2006. Se nousi Suomen virallisen listan sijalle 9. == Kappaleet == # # # # # # # # # # # # == Arvostelut == * Dome.fi: neutraaliDome.fi: Levyarvio * Soundi: Soundi: Levyarvio == Lähteet == == Aiheesta muualla == * Little Notes discogs.com -sivustolla Luokka:Vuoden 2006 albumit Luokka:Kwanin albumit
Ajman (kaupunki)

Ajmān on Arabiemiirikuntien liittoon kuuluvan Ajmānin emiraatin pääkaupunki. Vuonna 2006 kaupungissa arvioitiin olevan noin 202 000 asukasta, eli yli 80% koko emiraatin väkiluvusta. Kaupunki jatkuu yhtenäisenä taajamana pitkin rannikkoa Dubaista Šardžain kautta Ajmāniin. Kaupungissa toimiva Ajmanin tekniikan ja luonnontieteiden yliopisto aloitti toimintansa opistotasolla 1988 ja varsinaisena yliopistona 1997. == Lähteet == == Aiheesta muualla == Luokka:Arabiemiraattien kaupungit
Homunculus (alkemia)

Homunculus (suom. pikkumies) on pieni keinotekoinen eli tietyistä ainesosista valmistettu ihminen, joka ensimmäisen kerran esiintyy alkemisti Paracelsuksen teksteissä. Paracelsus väitti, että hän oli luonut keinotekoisen ihmisolennon, jota hän nimitti homunculukseksi. Olento oli ollut vain 30 senttimetriä pitkä, ja työskenteli yleensä golemin kanssa. Paracelsuksen homunculus kääntyi kuitenkin isäntäänsä vastaan ja karkasi. Homunculus valmistettiin luista, spermasta, ihon palasista ja eläimen karvoista. Nämä haudattiin maahan ja ympäröitiin hevosen lannalla, jonka tarkoituksena oli pitää seos lämpimänä. Reseptin mukaan neljänkymmenen päivän päästä homunculus oli kehittynyt. Carl Jung uskoi että ensimmäinen viittaus homunculukseen löytyi kreikkalaisen alkemisti Zosimoksen 300-luvulla kirjoittamista teksteistä. Zosimos mainitsee kohdanneensa useita homunculuksia, mutta hän ei kuitenkaan kerro itse luoneensa sellaista. Homunculuksista on useita versioita. Eräs sellainen liittyy alruuna-kasviin, josta uskottiin voitavan valmistaa homunculus. Juuri tuli kiskoa maasta perjantaina ennen auringonnousua, pestä ja "ruokkia" maidolla ja hunajalla, jolloin siitä kehittyisi pieni ihminen, joka vartioisi ja puolustaisi omistajaansa. ==Esiintymisiä kirjallisuudessa ja TV:ssä== * Fullmetal Alchemist manga- ja animesarja. ==Katso myös== *Para *Apuolento == Aiheesta muualla == * http://www.press.uchicago.edu/Misc/Chicago/577120.html Luokka:Alkemia Luokka:Taruolennot
Love Beyond This World

__NOTOC__ Love Beyond This World on Kwanin kolmas studioalbumi, joka julkaistiin 5. marraskuuta 2004. Albumi myi kultaa, ja se sai Emma-gaalassa Vuoden pop-albumi -palkinnon vuonna 2004.. == Kappaleet == # # # # # # # # # # # == Arvostelut == * City.fi: City.fi: Levyarvio * Helsingin Sanomat: Helsingin Sanomat: Levyarvio * Soundi: Soundi: Levyarvio == Lähteet == == Aiheesta muualla == * Love Beyond This World discogs.com -sivustolla Luokka:Vuoden 2004 albumit Luokka:Kwanin albumit
Gunnar Gren

Gunnar Gren (31. lokakuuta 1920 – 10. marraskuuta 1991) oli ruotsalainen jalkapalloilija. Gren edusti urallaan seuratasolla kotimaassaan Gårdaa ja IFK Göteborgia sekä Italiassa AC Milania, Fiorentinaa ja Genoaa. Hän saavutti IFK Göteborgin riveissä Ruotsin mestaruuden ja AC Milanin riveissä Italian mestaruuden. Ruotsin maajoukkueessa Gren saavutti olympiakultaa vuoden 1948 kesäolympialaisissa ja MM-hopeaa vuoden 1958 MM-kotikisoissa. Hän pelasi kaikkiaan 57 maaottelua ja teki niissä 32 maalia vuosina 1940–1958. Gren muodosti kahden muun ruotsalaispelaajan, Gunnar Nordahlin ja Nils Liedholmin, kanssa maineikkaan Gre-No-Li-hyökkäyskolmikon. Kolmikko pelasi yhdessä sekä Ruotsin maajoukkueessa että AC Milanissa. == Lähteet == == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiavoittajat Luokka:Vuonna 1920 syntyneet Luokka:Vuonna 1991 kuolleet
The Die Is Cast

__NOTOC__ The Die Is Cast on Kwanin toinen studioalbumi, joka julkaistiin 25. lokakuuta 2002. Albumi oli Suomessa vuoden 2002 neljänneksi myydyin albumi, jolloin sitä myytiin yli 61 000 kopiota, rikkoen platinalevyrajan.Ifpi – Myydyimmät levyt 2002 The Die Is Cast nousi julkaisuviikollaan Suomen virallisen listan sijalle 2, ja se pysyi listalla yhteensä 27 viikkoa. == Kappaleet == # # # # # # # # # (feat. Jyrki 69) # # # (feat. Siiri & Lauri) # == Arvostelut == * Helsingin Sanomat: Helsingin Sanomat: Levyarvio * Soundi: Soundi: Levyarvio == Lähteet == == Aiheesta muualla == * The Die Is Cast discogs.com -sivustolla Luokka:Vuoden 2002 albumit Luokka:Kwanin albumit
Homunculus (täsmennyssivu)

Homunculus voi tarkoittaa: * homunculus, psykologian termi * homunculus, keinotekoinen ihminen alkemiassa * Homunculus, Helsingin yliopiston kognitiotieteen ainejärjestön Intelligenzian lehti * Homunculus, Fullmetal Alchemist -animesarjassa esiintyviä hahmoja * Homunculus, Hideo Yamamoton manga-sarja * "Homunculus", Mimetic-yhtyeen kappale * "Homunculus", Xiu Xiu- yhtyeen kappale
Dynasty (Kwanin albumi)

__NOTOC__ Dynasty on Kwanin esikoisalbumi, joka julkaistiin 18. huhtikuuta 2001. Albumi ylsi parhaimmillaan Suomen virallisen listan sijalle 6, ja sitä on myyty yli 31 000 kappaletta, mikä oikeuttaa platinalevyyn.Kwan – Kulta- ja platinalevyt == Kappaleet == # # # # # # # # # # # (feat. Siiri, Yor123 & Hopee) # # # # # == Arvostelut == * Helsingin Sanomat: Helsingin Sanomat: Levyarvio * Soundi: Soundi: Levyarvio == Lähteet == == Aiheesta muualla == * Dynasty discogs.com-sivustolla Luokka:Vuoden 2001 esikoisalbumit Luokka:Kwanin albumit
Lennart Skoglund

Karl Lennart ”Nacka” Skoglund (24. joulukuuta 1929 Tukholma - 8. heinäkuuta 1975 Tukholma) oli ruotsalainen jalkapalloilija. Skoglund edusti urallaan seuratasolla kotimaassaan IK Stjärnania, Hammarby IF:ää, AIK:ta ja Kärrtorps IK:ta sekä Italiassa Inter Milanoa, Sampdoriaa ja Palermoa. Hän saavutti Interin riveissä kaksi Italian mestaruutta. Ruotsin maajoukkueen riveissä Skoglund saavutti vuoden 1950 MM-kisoissa pronssia ja vuoden 1958 MM- kotikisoissa hopeaa. == Lähteet == == Aiheesta muualla == Luokka:Ruotsalaiset jalkapalloilijat Luokka:Vuonna 1929 syntyneet Luokka:Vuonna 1975 kuolleet
Boeing X-45

Boeing X-45 on miehittämättömän taistelukoneen prototyyppi, jonka ensilento tehtiin vuonna 2002. Koneen kehitti Boeing Phantom Works ja konetta valmistaa Boeing Integrated Defense Systems. Kone ei ole sarjatuotannossa vielä vuonna 2010. == Kehitystyö == Koneen suunnittelun pohjana on aiempi Boeing Bird of Prey -projekti, jota toteutti Boeingiin 1990-luvulla fuusioitu McDonnell Douglas. X-45-koneesta on kolme kehitysversiota: alkuperäinen X-45A, tätä suurempi versio X-45B ja B-versiosta kehitelty häiveversio X-45C. Kone muistuttaa ulkoasultaan hieman B-2 Spirit -pommikonetta, mutta on kooltaan pienempi. X-45A-koneella on tehnyt koelentoja vuodesta 2002 lähtien kauko- ohjattuna kuin koneen autonomista ohjausjärjestelmää käyttäen. Ensilento koneen C-versiolla piti tehdä 2006–2007. Boeing toivoo, että vuoteen 2010 mennessä heillä on ratkaisu X-45-koneiden ilmatankkaukseen, jolloin kone olisi toimintakykyinen pitkillä matkalla, joilla haittana on koneen matala lentonopeus, noin 900 km/h. Yhdysvaltain ilmavoimat ilmoitti maaliskuussa 2006 hylkäävänsä X-45-projektin. Boeing jatkaa kuitenkin kehitystyötä toiveena saada konetyyppi myytyä Yhdysvaltain laivastolle. ==Aiheesta muualla== * Boeing X-45 Site * X-45 Video Collection * NASA Dryden X-45A UCAV Photo Collection * First bombing run test is a success * X-45C information * Composites combat ready in UCAVs * Boeing X-45 / X-46 page on designation- systems.net * Photograph; X-45C unfinished prototype * X-45C/N computer- rendered images * Boeing 'Phantom Eye' Hydrogen Powered Vehicle Takes Shape X-45 Luokka:Yhdysvaltalaiset experimental-ilma-alukset Luokka:2000-vuosikymmenen experimental-ilma-alukset
Ruusulinna

Ruusulinna on tanssilava Nurmijärven kunnassa. Se on 2001 avattu yksityinen tanssin harrastajien tanssipaikka vanhan ja uuden Hämeenlinnantien välisellä teollisuusalueella. Ruusulinnan perustaja ja omistaja on "Jämsän Paroni" Esa Lehtinen. == Aiheesta muualla == * Ruusulinna Luokka:Tanssilavat Luokka:Nurmijärven rakennukset ja rakennelmat
37 mm automaattinen ilmatorjuntatykki M/1939 61-K

37-mm avtomatitšeskaja zenitnaja puška obraztša 1939 goda, lyhyemmin 61-K eli 37 millimetrin automaattinen ilmatorjuntatykki vuoden 1939 mallia, oli neuvostoliittolainen kevyt ilmatorjuntakanuuna. 37 Itk 39 on suomalainen tyyppimerkintä talvisodassa Neuvostoliitolta sotasaaliiksi saaduille 61-K-mallin ilmatorjuntakanuunoille. Kanuuna perustui Boforsin 40 mm:n ilmatorjuntakanuunaan, saksalaiseen laskimeen ja neuvostoliittolaisten omaan suuntaajaan. Syy sille, miksi Neuvostoliitto ei valmistanut kanuunaa 40 mm x 311R -kranaateille oli siinä, että 37 mm:n Colt-Browning -kaliiperi tarjosi teoriassa suuremman tulinopeuden, jopa 160 laukausta minuutissa. Colt-Browning -kaliiperi perustui John M. Browningin ja Colt Companyn 1920-luvulla kehittämän yhdysvaltalaisen 37 mm:n ilmatorjuntakanuuna 37 mm M1A2:een, joka esiteltiin 1924 ja otettiin Yhdysvaltain armeijan käyttöön 1927. Neuvostoliitto valmisti tämän tyypin ilmatorjuntakanuunoita noin 18 000 toisen maailmansodan aikana. Myös Kiina valmisti samaa tyyppiä suuria määriä. Suomessa 37 Itk 39 on nähtävissä Ilmatorjuntamuseossa. ==Lähteet== * Šunkov V. N. Oružhie Krasnoi Armii. - Mn.: Harvest, 1999, ISBN 985-433-469-4 (Шунков В. Н. Оружие Красной Армии. — Мн.: Харвест, 1999. ISBN 985-433-469-4) * Hogg Ian, Twentieth-century artillery, Amber Books Ltd, 2000, ISBN 1-84013-315-5 == Aiheesta muualla == Luokka:Ilmatorjuntakanuunat Luokka:Suomen puolustusvoimien tykkikalusto
M42 Duster

M42 40 mm Self-Propelled Anti-Aircraft Gun tai ”Duster” on yhdysvaltalaisvalmisteinen kevyt ilmatorjuntapanssarivaunu. General Motorsin Cadillac Motor Car Division ja ACF Industries valmistivat M41 Walker Bulldogin alustalle rakennettua vaunua Yhdysvaltain armeijalle vuosien 1952–1959 välillä yhteensä noin 3 700 kappaletta. Vaikka Duster olikin ilmatorjuntapanssarivaunu, sitä käytettiin Vietnamin sodassa menestyksellisesti myös jalkaväkeä vastaan.Trewhitt 2009, s. 245. ==Variaatiot== M42A1 – varustettu tehokkaammalla AOSI-895-5-moottorilla. ==Museovaunuja Suomessa== Suomessa Ilmatorjuntamuseossa on näytteillä Saksan Bundeswehrin käyttämä M42 Duster. ==Lähteet== *Trewhitt, Philip: Panssarivaunut ja panssaroidut ajoneuvot. Suom. Petri Kortesuo. Hämeenlinna: Karisto, 2009. ISBN 978-951-23-5145-9. ===Viitteet=== ==Aiheesta muualla== * Lappi, Ahti: Ilmatorjunta kylmässä sodassa. Ilmatorjuntasäätiö, 2003. ISBN 951-95594-4-2 * AFV Database * National Museum of the United States Army: Duster M42 Self Propelled Anti-Aircraft Gun Luokka:Yhdysvaltain ilmatorjuntapanssarivaunut
Macintosh LC

Macintosh LC on Apple Computerin 15. lokakuuta 1990 julkaisema tietokone, joka oli ensimmäinen edullisen LC-sarjan malli. Laite suunniteltiin edulliseksi ja sen ominaisuuksissa tehtiin kompromisseja halvemman hinnan mahdollistamiseksi. LC:tä myytiin ensimmäisen vuoden aikana 500 000 kappalettaMacintosh LC, Low End Mac . Luettu 25. marraskuuta 2006. ja projekti synnytti kokonaisen edullisten tietokoneiden sarjan. LC:n tuotanto lakkautettiin 23. maaliskuuta 1992 Macintosh LC II:n tullessa markkinoille. ==Laitteisto== Macintosh LC käytti ikääntyneitä ratkaisuja. Koneessa ei ollut NuBus-väylää ja se käytti vanhempaa Motorola 68020 -suoritinta. Kevyempi näytönohjain mahdollisti 8-bittisen RGB-näytön vain 584 x 384 pikselin resoluutiolla. Monet kolmannen osapuolen Macintosh-sovellukset vaativat kuitenkin resoluutioksi vähintään 640 x 480. Emolevyn 16-bittinen väylä hidasti komponenttien viestintää ja kokonaisvaltainen suorituskyky jäi vaatimattomaksi. Edullisen hinnan lisäksi LC:n etuna oli päivitysmahdollisuus Processor Direct Slot -liitännän avulla. Myös näytönohjaimen muistin saattoi päivittää, jolloin 640x480 resoluutio saavutettiin. ==Tekniset tiedot== * 16 MHz:n Motorola 68020 -suoritin, 68881-liukulukusuoritin lisättävissä PDS-väylän avulla * 2 Mt:n keskusmuisti, päivitettävissä 10 Mt:n saakka (100 ns 30-pin SIMM) * Liitännät: 1 x ADB, 1 x SCSI, 2 x sarjaportti * Käyttöjärjestelmä System 6.0.7 – 7.5.5 ==Lähteet== ==Aiheesta muualla== * LC Apple-History.comissa * LC:n tekniset tiedot Everymac.comissa Luokka:Applen tietokoneet Luokka:Vuoden 1990 tietokoneet
Macintosh LC II

Macintosh LC II on Apple Computerin 23. maaliskuuta 1992 julkaisema, Macintosh LC -sarjan toinen tietokone. Macintosh LC II oli päivitys edelliseen Macintosh LC -malliin, joka oli edullisen LC-sarjan ensimmäinen tietokone. LC II erosi edeltäjästään vain suorittimen version ja keskusmuistin määrän puolesta, mutta oli lähes puolta edullisempi maksaen 1400 dollariaMacintosh LC II, Low End Mac . Luettu 27. marraskuuta 2006.Macintosh LC, Low End Mac . Luettu 27. marraskuuta 2006.. Macintosh LC II:n tuotanto lakkautettiin 15. maaliskuuta 1993. Laitetta myytiin myös nimillä Performa 400, 405, 410 ja 430. ==Tekniset tiedot== * 16 MHz:n Motorola 68030 -suoritin * 4 Mt:n keskusmuisti (päivitettävissä 10 Mt:n saakka) * PDS -liitäntä * yksi ADB ja SCSI-liitäntä * yksi levykeasemaliitäntä (LC:ssä kaksi) * Mac OS 6.0.7 – 7.5.5 ==Lähteet== ==Aiheesta muualla== * Macintosh LC II Everymac.comissa * Macintosh LC II Apple-history.comissa Luokka:Applen tietokoneet Luokka:Vuoden 1992 tietokoneet
Tiedekeskus

Tiedekeskus on näyttelykeskus, jossa esitellään tiedettä, teknologiaa ja tutkimusta suurelle yleisölle.Yleisimmät kysymykset - heureka.fi, luettu 27.11.2006 Tiedettä on tarkoitus tarjota kaikille ihmisille iästä tai taustasta riippumatta.About Science Centers - astc.org, luettu 27.11.2006 Päätoimintona ovat vuorovaikutteiset näyttelyt, joita täydentävät usein superelokuvat, tiede-esitykset ja ohjelmatapahtumat. Pääasiallisesti tiedekeskuksissa ei siis kuitenkaan tehdä tiedettä. ==Järjestöt ja yhdistykset== Monet tiedekeskukset kuuluvat johonkin järjestöön tai yhdistykseen. Vuonna 2020 perustettu Suomen Tiedekeskusyhdistys kokoaa yhteen suomalaisia tiedekeskuksia. Yhdistyksellä on kymmenen jäsentä, jotka harjoittavat tiede- ja teknologiakasvatusta ympäri Suomen. Yhdistyksen päätehtävinä on edistää tiedekeskusten yhteiskunnallista vaikutusta verkostoyhteistyöllä ja edistää suomalaista tiedepääomaa ja tasa-arvoa uusien lähestymistapojen avulla. Kansainvälinen tiedekeskusjärjestö on vuonna 1973 perustettu Association of Science-Technology Centers (ASTC). Järjestöllä on yli 540 jäsentä lähes 50 maasta. Jäsenistä kaikki eivät kuitenkaan ole varsinaisia tiedekeskuksia, vaan mukana on myös esimerkiksi kasvitieteellisiä puutarhoja, planetaarioita, museoita ja eläintarhoja.About ASTC - astc.org, luettu 27.11.2006 Järjestön tavoitteena on lisätä ihmisten ymmärrystä ja osallisuutta tieteeseen ja tekniikkaan. Vastaava järjestö pelkästään eurooppalaisille on Ecsite eli European Network of Science Centres and Museums. ==Tiedekeskukset== Suomalaisia tiedekeskuksia ovat Heureka (Vantaa), Pilke (Rovaniemi) ja Tietomaa (Oulu). Maailmalla tiedekeskuksia ovat esimerkiksi * Museu de la Ciència Barcelonassa Espanjassa * Universeum Göteborgissa Ruotsissa * Glasgow Science Centre Glasgow'ssa Isossa- Britanniassa * Montrealin tiedekeskus Montrealissa Kanadassa * Ontario Science Centre Torontossa Kanadassa * Singaporen tiedekeskus Singaporessa * Exploratorium San Franciscossa Yhdysvalloissa ==Katso myös== * Tiedemuseo *Suomen Tiedekeskukset ==Lähteet== ==Aiheesta muualla== * ASTC * Ecsite * Heureka * Tietomaa *
Kääpiöbanaani

Kääpiöbanaani (Musa acuminata) on banaanien (Musa) sukuun kuuluva luonnonvarainen kasvi. == Tuntomerkit == Kääpiöbanaani on suureksi kasvava indonesialainen kasvi, joka tuottaa lyhyitä ja isosiemenisiä hedelmiä. Kääpiobanaania käytetään myös huonekasvina. Se kasvaa nopeasti ja saattaa tulla parin metrin pituiseksi. Lehdet ovat kookkaat, jopa metrin mittaiset ja raikkaanvihreät. Kääpiöbanaani vaatii paljon tilaa. Kasvi ei kuki eikä tee hedelmiä normaalissa huoneenlämmössä, mutta saattaa tuottaa Suomen ilmastossa satoa kasvihuoneessa. Yleensä yksi selkeä pääverso, johon ruodilliset lehdet kiinnittyvät kierteisesti. Sivuversoja kasvaa tyvestä. == Hoito == Kääpiöbanaani vaatii runsaasti valoa, mutta ei kestä suoraa auringon paahdetta. Multa kastellaan kunnolla ja annetaan sitten kuivahtaa ennen seuraavaa kastelukertaa. Kärsii kuivassa huoneilmassa, vaatii kosteutusta esimerkiksi suihkuttamalla tai ryhmittämällä kasveja niin, että saadaan aikaiseksi pienilmasto. Kääpiöbanaania ei kannata leikata, sillä se ei haaraudu leikattaessa. Mahdolliset tyvivesat voi irrottaa puolimetrisinä, jos haluaa lisätä kasvia. == Katso myös == * Cavendish-banaani == Lähteet == *Lipponen, Hilpo, 2001, Kodin kukoistavat kasvit === Viitteet === == Aiheesta muualla == *Kassu – Kasvien suomenkieliset nimet: Kääpiöbanaani (Musa acuminata) *Food Component Database (FooDB): Banana, Musa acuminata *Centre for Agriculture and Biosciences International (CABI): Musa acuminata (wild banana) *Plants For A Future (PFAF): Musa acuminata Luokka:Banaanit Luokka:Huonekasvit
Banaanikasvit

Banaanikasvit (Musaceae) on kasviheimo yksisirkkaisiin (Monocotyledoneae) kuuluvassa Zingiberales-lahkossa. Lajeja kasvaa luonnonvaraisena trooppisessa Afrikassa ja Aasiassa. Heimo jaetaan kahteen tai kolmeen sukuun:List of genera in family Musaceae. * Ensete – etiopianbanaanit eli pullobanaanit * Musa – banaanit eli aitobanaanit * Musella (sisällytetään yleensä edelliseen). ==Tuntomerkit== Banaanikasvit ovat kookkaita, usein jättiläismäisiä, maitiaisnesteellisiä ruohoja, joilla lehtituppien muodostama valevarsi. Banaanien suvun lajit ovat juurakollisia, vesovia ja monivuotisia, muutamat Ensete-lajit taas haarattomia. Lehdet suuret ja soikeat, lavassa paksu keskisuoni, sivusuonet kulkevat samansuuntaisesti lehtilavan laitaan. Kukinto kehittyy valerungon latvaan lehtiruusukkeen keskelle ja on suojuslehden suojaama. Kukat tavallisesti yksineuvoisia; hedekukat kukinnon kärkiosassa, emikukat tyvellä; epäsymmetrisiä; niissä kaksi kehälehtikiehkuraa, kummassakin yksisirkkaisille tyypillisesti kolme lehteä, jotka terämäisiä. Hedekukassa viisi hedettä ja pieni joutohede (staminodi); emikukassa kehänalainen sikiäin, siinä kolme lokeroa, kussakin useita siemenaiheita. Tahmea siitepöly kulkeutuu kukasta toiseen useimmiten lepakoiden välityksellä. Hedelmä on mehevä, marjamainen, ja siinä runsaasti kovia siemeniä (paitsi jalostetuissa banaaneissa, joita lisätään kasvullisesti). Yhdestä kukinnosta kehittyy tiivis hedelmäkimppu.Kasvien maailma, osa 1, s. 155 ==Banaanikasvit hyötykäytössä== Banaanikasvit ovat merkittäviä sekä ravinto- että kuitukasveina. Viljelty banaani on syntynyt Kaakkois-Aasiassa lajien Musa acuminata ja M. balbisiana risteytymänä. Manilahamppukuitua (lajista M. textilis) käytetään lähinnä köysien punontaan. Etiopianbanaania (Ensete ventricosa) viljellään sekä ravinto- että kuitukasvina. Sen hedelmiä ei kuitenkaan käytetä ravinnoksi, vaan varren ydin ja nuoret versot keitettyinä. Banaanikasveja on saatavana myös huonekasvikäyttöön.Kasvien maailma, osa 1, s. 156 ==Lähteet== *Kasvien maailma – Otavan iso kasvitietosanakirja, osa 1. 1979. *Räty, E. & Alanko P.: Viljelykasvien nimistö. 2004. ===Viitteet=== == Aiheesta muualla == * Suomen Lajitietokeskus: Musaceae Luokka:Kasviheimot
Suomen pienkustantajat

Suomen Pienkustantajat ry. on suomalaisten pien- ja erikoiskustantajien etujärjestö, johon kuuluu 42 kustantajaa. Yhdistys toimii pienkustantajien yhteistyöfoorumina. Se pyrkii edistämään suomalaisen kauno- ja tietokirjallisuuden kustannustoimintaa ja tekemään tunnetuiksi jäsenyhdistysten kustantamia teoksia. Suomen Pienkustantajat ry jakaa vuosittain Sampo-kirjallisuuspalkinnon. == Aiheesta muualla == Yhdistyksen kotisivut Luokka:Kustannustoimi Luokka:Suomalaiset kulttuurijärjestöt
Musa

Musa voi tarkoittaa: * Banaanit (Musa), banaanikasvien (Musaceae) heimoon kuuluva suku * Musa, Porin kaupunginosa * Musan Salama, MuSa, porilainen urheiluseura. * Musa, henkilöitä: ** Musa, islamilainen nimitys profeetta Moosekselle ** Musa, Persian kuningas noin 2 eaa. – 4 jaa ** Musa ibn Nusain (640-715), arabialainen sotapäällikkö ** Musa, Il-kaanien hallitsija 1336–1337 ** Ahmed Musa (s. 1992), nigerialainen jalkapalloilija ** Amr Musa (s. 1936), Arabiliiton entinen pääsihteeri ** Christopher Gwabin Musa (s. 1967), Nigerian puolustusvoimien komentaja ** Džanan Musa (s. 1999), bosnialainen koripalloilija ** Said Musa (s. 1944), Belizen pääministeri * Musa, 1970-luvulla ilmestynyt suomalainen musiikkilehti * kivi, Tampereen murteella * slangisanana: musiikki * Lancia Musa, automalli * Radio Musa, tamperelainen radiokanava.
Pilot-kustannus

Pilot-kustannus Oy oli vuosina 2000–2008 toiminut tamperelainen yleiskustantamo. Se julkaisi kirjoja palvelukustanteina, omakustanteina ja täyskustanteina. Palvelukustanteita julkaistiin vuosittain noin 150 nimikettä. Kustantamolla oli oma digipaino ja kirjansitomo. Pilot-kustannus oli Suomen pienkustantajat ry:n ja Suomen Kustannusyhdistyksen jäsen. Kustannusyhtiö hakeutui konkurssiin kesäkuussa 2008. Se ehti ilmoituksensa mukaan julkaista kahdeksan vuoden aikana liki tuhat teosta.Pilotkustannus Pilotin toimitusjohtaja oli Juhani Vesikko. Hän perusti konkurssin jälkeen Mediapinta Oy:n, joka nojautuu samaan toimintaperiaatteeseen.Juhani Vesikon tiedote (Arkistoitu versio) == Lähteet == Luokka:Entiset suomalaiset kirjankustantamot
Monniset

Monniset (Corydoradinae) ovat panssarimonneihin kuuluvia kaloja. Ne ovat suosittuja akvaarion pohjakaloja. == Suvut == Monniset jaetaan kolmeen sukuun: Sukuryhmä (tribus) Aspidoradini * Soukkamonniset Aspidoras *Scleromystax Sukuryhmä (tribus) Corydoradini * Monniset Corydoras Aiemmin omana sukunaan olleet vihermonniset (Brochis) on yhdistetty Corydoras-sukuun. Tyypillisiä monnislajeja ovat muun muassa Korumonninen (Corydoras elegans), Kuparimonninen (Corydoras aeneus), Täplämonninen (Corydoras paleatus), pandamonninen (Corydoras panda), kaarimonninen (Corydoras arcuatus) ja Vihermonninen (Corydoras splendens). Pieniä lajeja edustavat kääpiömonninen (Corydoras pygmaeus) ja pikkumonninen (Corydoras habrosus). == Koko ja ulkonäkö == Monnisilla ei ole muille kaloille tyypillisiä suomuja vaan luulevyistä muodostunut panssari. Monniset jäävät pieniksi. Pääosa monnislajeista on 4–7 cm:n mittaisia, lähes kaikki alle 10-senttisiä. == Alkuperä == Monniset ovat kotoisin Etelä-Amerikasta ja ovat levinneet ylhäältä maanosan pohjoisosasta alas Argentiinan pohjoisosaan saakka. == Käyttäytyminen, allaskoko ja lisääntyminen == Monniset oleskelevat mieluiten pohjassa, jonka soran pitää olla pienirakeista ja pyöreää ilman teräviä reunoja. Suurin tavallisimmista monnislajeista on 8-senttiseksi kasvava vihermonninen, jonka allas saisi olla ainakin 150-litrainen. Tavallisimpien 5–7 cm:n pituisten monnislajien, kuten täplämonnisten, kuparimonnisten ja pandamonnisten altaan olisi hyvä olla vähintään 100-litrainen. Pienempien 3–4-senttisiksi kasvavien lajien, kuten kääpiömonnisten, nuolimonnisten ja pikkumonnisten altaaksi riittää jo 50-litrainen akvaario. Kaikki monniset viihtyvät vain parvessa, johon tulisi kuulua vähintään 6 yksilöä. == Vesiolot ja ravinto == Monniset tyytyvät tavanomaisiin vesioloihin ja syövät peruskuivaruokaa. Ne tonkivat ruokaa hiekan joukosta, jonne ruoka helposti muuten jäisi pilaantumaan, ja ovat näin ollen hyviä ”roskisdyykkareita”. Monnisten altaan pohjamateriaalin tulisi olla pyöreää tai hienojakoista. == Lähteet == Luokka:Akvaariokalat *